08/08/2018 | Administración LocalMunicipal
Santiago de Compostela
Convocatoria de subvenciones y ayudas públicas

BASES DA CONVOCATORIA DE AXUDAS PARA MELLORA E INNOVACIÓN DO COMERCIO LOCAL. ANUALIDADE 2018 BDNS(Identif.):410958 BASES DA CONVOCATORIA DE AXUDAS PARA A MELLORA E INNOVACIÓN DO COMERCIO LOCAL. ANUALIDADE 2018 1.º. Obxecto. O obxecto destas bases é regular a concesión, en réxime de concorrencia competitiva, de axudas para a mellora e innovación do comercio local na anualidade 2018. Os obxectivos específicos destas axudas, que tratan de fomentar a cultura da innovación no comercio local como ferramenta fundamental para incrementar a súa competitividade empresarial, son: – Promover a implantación de tecnoloxías da información e da comunicación (TIC). – Mellorar as condicións físicas dos locais en cuestións relacionadas coa distribución e funcionalidade dos espazos, a accesibilidade, a sostibilidade e o atractivo comercial. – Dotar os establecementos do equipamento e a tecnoloxía que melloren a súa competitividade. – Implementar procesos de mellora comunicativa. – Incorporar ou ampliar o uso da lingua galega. A convocatoria inclúe tres liñas de subvención, compatibles entre si, coa salvidade que establece a base 12.ª desta convocatoria en relación cos establecementos situados no ámbito do Plan especial da Cidade Histórica: Liña A: axudas para investimentos na adecuación física dos locais. Liña B: axudas para investimentos en TIC e outras innovacións. Liña C: axudas para gastos de comunicación realizada en lingua galega. Os gastos subvencionables aparecen relacionados na base cuarta desta convocatoria.2.º. Persoas beneficiarias. Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: – Que a súa actividade principal estea incluída nalgunha das agrupacións ou epígrafes correspondentes á clasificación do imposto de actividades económicas relacionadas no anexo II. – Os requisitos deben cumprise no momento da publicación desta convocatoria no BOP. – Que o local comercial sobre o que se realice o investimento ou gasto se atope no municipio de Santiago de Compostela.3.º. Gastos subvencionables. Con carácter xeral, consideraranse subvencionables os gastos e investimentos que, de xeito indubidable, respondan á natureza da actuación subvencionada, teñan como lugar de realización a sede de actividade comercial e sexan realizados e efectivamente pagados desde o 1 de xaneiro de 2018 ata a o 22 de outubro de 2018. Segundo o artigo 29.8.º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. Estas axudas teñen carácter finalista polo que o importe da subvención concedida non poderá ser empregado para outros fins. Esíxese un mínimo de 600 € (IVE excluído) en gastos xustificados para poder concorrer a esta convocatoria. Os gastos teñen que ser pagados por transferencia bancaria, talón bancario, domiciliación bancaria ou cargo en conta a través de tarxeta. Non se aceptan gastos pagados en efectivo. Detállanse a seguir o gastos subvencionbles en cada unha das liñas destas axudas: Liña A. Investimentos para a adecuación física dos locais a) Obras de reforma e/ou ampliación do local ocupado pola empresa. b) Mellora de illamentos, equipamentos e instalacións. c) Intervencións tales como substitución de ventas, adquisición/substitución de mobiliario e elementos de decoración, luminarias, intervencións en fachadas e instalación/substitución de letreiros e rótulos comerciais. Liña B. Investimentos en TIC e outras innovacións a) Maquinaria e bens de equipo, incluídos os informáticos, relacionados coa actividade produtiva da empresa. Exclúense os ordenadores persoais. b) Periféricos e outros compoñentes (lectores de códigos de barras, caixóns portamoedas, impresoras de tickets, etc.). c) TPV integrados. d) Paquetes de software de xestión, organización ou comercialización empresarial e licencias precisas para a realización da actividade da empresa. e) Outros investimentos en innovacións, relacionados coa incorporación de novos procesos, métodos de comercialización ou de organización empresariais. Liña B. Gastos de comunicación, realizada en lingua galega a) Honorarios profesionais para o deseño ou actualización da imaxe corporativa, do seu desenvolvemento, aplicacións €. b) Honorarios profesionais para o deseño, redacción, programación ou xestión de calquera material comunicativo, físico ou virtual. c) Gastos relativos á produción e reprodución de materiais comunicativos, tanto en formato físico como virtual. d) Gastos de produción e organización de eventos comunicativos ou promocionais.4.º. Criterios de concesión. A avaliación das solicitudes realizarase mediante a aplicación dos criterios expostos a seguir. As liñas A e B avaliaranse conxuntamente. Liñas A e B: a) Contía do investimento realizado. Valoraranse con 1 punto os proxectos cuxo importe sexa igual ou inferior a 2.000 €, con 2 puntos os superiores a 2.000 e inferiores ou iguais a 5.000 e con 3 puntos os superiores a 5.000 €. Enténdense excluídos os impostos. b) Tamaño da empresa. Valorarase con 1 punto que a empresa non supere as cinco persoas traballadoras. Neste cómputo non se inclúe ás persoas promotoras. c) Forma xurídica da empresa. Valorarase con 1 punto que a empresa solicitante sexa unha cooperativa, sociedade laboral ou empresa de inserción laboral. d) Uso do galego no proceso empresarial. Valorarase cun máximo de 2 puntos o emprego do galego nos distintos ámbitos empresariais, tanto internos ou de xestión como externos ou relacionais. Terase en conta que a solicitude e documentación entregada estean redactadas en lingua galega así como que a páxina web do establecemento ou demais recursos promocionais ou publicitarios dispoñibles se expresen polo menos en lingua galega. Para estes efectos a persoa solicitante deberá indicar na memoria, para a súa comprobación, os enlaces de información correspondentes ou achegar materiais impresos. Outorgarase 0.5 puntos se a instancia e documentación entregadas están redactadas en lingua galega e 1.5 puntos se a páxina web do establecemento e demais materiais impresos publicitarios empregados polo mesmo se expresan na mesma lingua. e) Empregabilidade da muller. Valorarase con 1 punto que sexa muller a persoa titular da actividade. No caso de sociedades deberase acreditar que a muller ten unha participación superior ao 50%. f) Fomento do asociacionismo. Valorarase con 1 punto a pertenza a unha asociación de comerciantes ou empresarial. g) Tamaño do establecemento comercial. Valorarase con 1 punto que o local comercial non supere os 150 metros cadrados de superficie comercial destinada á exposición e venda. h) Emprego xuvenil. Valorarase con 1 punto que a persoa titular da actividade sexa unha moza ou mozo de ata 35 anos. No caso de sociedades deberase acreditar que a moza ou mozo ten unha participación superior ao 50%. i) Nova implantación. Concederase 1 punto cando o investimento se realice nun establecemento que iniciara a súa actividade no prazo do último ano, contado desde a data de publicación desta convocatoria no BOP. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e na mesma orde de prioridade: &#9642; Nova actividade. &#9642; Que sexa unha muller a persoa titular da actividade. &#9642; Que sexa unha moza ou mozo de ata 35 anos o titular da actividade. &#9642; O uso do galego. Liña C: 1. Definición de obxectivos e target. Outorgarase un máximo de 2 puntos aos proxectos que recollan explicitamente os obxectivos que persegue a acción de comunicación e definan de xeito preciso o público que pretenden alcanzar.2. Adecuación aos obxectivos. Os proxectos comunicativos poderán obter un máximo de 3 puntos en función da adecuación das accións que inclúan ao cumprimento dos obxectivos que propoñan.3. Coherencia comunicativa. Valorarase con 2 puntos a coherencia global da proposta e a súa relación coa imaxe corporativa ou de marca da empresa.4. Permanencia. Outorgaranse 3 puntos ás accións de carácter permanente, 2 puntos ás propostas que permanezan activas durante un ano e 1 punto ás campañas ou accións de tempada ou homologables.5. Uso de canles virtuais. Outorgaranse 2 puntos aos proxectos que inclúan canles virtuais para a súa difusión.6. Aproveitamento de recursos do patrimonio cultural material ou inmaterial. Poderán obter 1 punto os proxectos en cuxa formulación se teña en conta o patrimonio cultural.7. Integración no contexto local. Asignarase 1 punto aos proxectos que se interrelacionen co medio máis próximo (integración ou relación con outras liñas de acción do ámbito xeográfico, asociativo, cultural, económico etc.). 8. Calidade lingüística. Outorgaranse ata 2 puntos ao proxectos en función da calidade lingüística dos textos que inclúan.9. Calidade gráfica. Poderán outorgarse ata 2 puntos en función da calidade gráfica dos materiais.10. Profesionalización. Contarán con 1 punto os proxectos formulados por profesionais do deseño e a comunicación.11. Orzamento. Valoraranse con 1 punto os proxectos cuxo importe sexa igual ou inferior a 2.000 €, con 2 puntos os superiores a 2.000 e inferiores ou iguais a 5.000 e con 3 puntos os superiores a 5.000 €. Enténdense excluídos os impostos. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e coa seguinte orde de prioridade: &#9642; Calidade lingüística. &#9642; Adecuación aos obxectivos propostos. &#9642; Aproveitamento de recursos do patrimonio cultural material ou inmaterial.5.º. Contía da subvención. A este programa destínanse as seguintes partidas dos orzamentos do Concello de Santiago de Compostela correspondentes ao ano 2018: – Liñas A e B: 25.000 €. – Liña C: 15.000 €. O órgano competente, á vista das solicitudes presentadas e da proposta da comisión de valoración, decidirá o número de proxectos que se van subvencionar con cargo a cada un dos dous apartados anteriores. O importe da subvención será o de menor contía entre os dous seguintes: a) O calculado segundo a aplicación da seguinte fórmula: Importe da axuda ao proxecto (i) = (orzamento global da liña da convocatoria á que opta) x (puntuación obtida polo proxecto i)/ sumatorio das puntuacións obtidas por todos os proxectos con dereito a subvención na mesma liña. b) O 80% do importe total dos gastos xustificados do proxecto. En todo caso, a contía individualizada da subvención que se outorgue será como máximo de 5.000 € para as liñas A e B e doutros 5.000 para a liña C, por persoa beneficiaria (é dicir, 10.000 € como máximo para o conxunto das liñas, por persoa beneficiaria). En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver a persoa beneficiaria.6.º. Solicitudes e documentación.1. As solicitudes, segundo o modelo normalizado do anexo I, dirixiranse á Alcaldía do Concello de Santiago de Compostela e presentaranse no Rexistro Xeral do Concello (rúa do Presidente Salvador Allende, 4), ou por calquera dos medios previstos no artigo 16.4 da Lei 39/2015 de procedemento administrativo común das administracións públicas, que estean habilitados. Se a solicitude se presenta a través dun medio distinto do Rexistro Xeral do Concello de Santiago deberá enviarse, dentro do prazo límite de presentación de solicitudes, unha copia da instancia, debidamente presentada, ao enderezo de correo electrónico comercio@santiagodecompostela. gal.2. A solicitude deberá ir acompañada da seguinte documentación, por duplicado, e, cando menos, un orixinal ou fotocopia compulsada: &#9642; Alta no réxime de autónomos das persoas promotoras. &#9642; Escritura de constitución da sociedade mercantil, se é o caso. &#9642; Alta no IAE ou, en seu caso, da declaración de alta no censo de obrigados tributarios. &#9642; NIF da persoa física ou xurídica. E neste último caso, documento de identidade da persoa que posúa a representación da sociedade e documento que acredite esta representación. &#9642; Certificado bancario de titularidade de conta. &#9642; Certificados de estar ao corrente nos pagamentos coa Seguridade Social, Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Se o importe de gastos xustificados pola empresa é inferior a 3.000 € será suficiente con cubrir o apartado correspondente do modelo incluído no anexo III no que se declara responsablemente que a persoa está ao corrente con estas administracións. &#9642; Declaración responsable de (modelo no anexo III): – Todas as axudas solicitadas ou concedidas, durante os tres anos anteriores, polas administracións públicas competentes, por entes públicos, nacionais ou internacionais ou, de ser o caso, de que non se solicitaron nin obtiveron outras axudas ou subvencións. – Non estar incursa en ningunha das prohibicións para ser beneficiaria de axudas públicas das recollidas nos apartados 2.º e 3.º do artigo 10 da Lei 9/2007 de subvencións de Galicia. &#9642; Documentación acreditativa do número de traballadores da empresa (TC2) do mes anterior á presentación da solicitude ou, se é o caso, certificación da Seguridade Social de que non existen de traballadores. &#9642; De ser o caso, documentación acreditativa da inscrición da empresa no rexistro da Xunta de Galicia para cooperativas, sociedades laborais ou empresas de inserción laboral, se procede. De non achegar esta documentación, presumirase que a forma xurídica da persoa beneficiaria non responde a ningunha das categorías indicadas. A súa falta, polo tanto, non será obxecto de requirimento por parte do Concello. &#9642; Certificado expedido polo órgano competente de estar integrado nun centro comercial aberto ou asociación de comerciantes ou empresarios. Se non se achega este certificado, presumirase que a persoa interesada non forma parte de ningún ente asociativo, polo que a súa falta en ningún caso será obxecto de requirimento. &#9642; Memoria descritiva do investimento ou do gasto realizado na que conste o orzamento debidamente desagregado por conceptos, de acordo coas previsión da base 3. A memoria deberá conter todos os datos que permitan a súa valoración consonte os criterios establecidos na base 4. Cando o importe do gasto subvencionable sexa igual ou superior á contía de 15.000 €, no suposto de subministración ou prestación de servizos, ou de 40.000 €, no caso de obras, a persoa beneficiaria deberá solicitar como mínimo tres ofertas de diferentes provedores con carácter previo á contratación do compromiso, salvo que polas especiais características dos gastos subvencionables non exista no mercado suficiente número de entidades que os subministren ou presten, ou salvo que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase consonte os criterios de eficiencia e economía, e deberá xustificarse expresamente a elección cando non recaia na proposta económica máis vantaxosa. &#9642; Anexo IV, “Xustificación de subvencións”, debidamente cuberto e asinado pola persoa que represente legalmente a entidade beneficiaria. Xunto a este anexo achegaranse as facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos custes, en relación nominativa, agrupadas por accións realizadas, segundo corresponda. Deberán achegarse os comprobantes de pagamento (con selo do banco orixinal) mediante transferencia bancaria e/ou domiciliación do gasto en conta corrente. Non se admitirán orzamentos ou facturas proforma.3. Se a solicitude non reúne os requisitos previstos nos puntos anteriores, requirirase á persoa interesada para que no prazo de dez días corrixa a falta ou achegue os documentos preceptivos. De non o facer, entenderase que desiste do seu pedimento e ditarse unha resolución neste sentido nos termos previstos no artigo 21 da Lei 39/2015 de procedemento administrativo común.7.º. Prazo de presentación de solicitudes. O prazo xeral de presentación de solicitudes iníciase ao día seguinte da publicación desta convocatoria no boletín oficial da provincia da Coruña e rematará o 22 de outubro de 2018. O envío das bases ao BOP farase a través da Base de Datos Nacional de Subvencións. Coa solicitude, segundo a base 6.ª, deberá xa achegarse a documentación que xustifique que se realizou o investimento ou o gasto, polo que o prazo de xustificación coincide co de presentación de solicitudes.8.º. Instrución do procedemento. Recibidas as solicitudes, o Departamento de Comercio da Concellería de Igualdade, Desenvolvemento Económico e Turismo levará a cabo a instrución do procedemento. Esta realizará de oficio cantas actuacións considere necesarias para determinar, coñecer e comprobar os datos en virtude dos que se deba formular a proposta de resolución. A avaliación das solicitudes, consonte os criterios de valoración establecidos na base 3.ª, será realizada por unha comisión avaliadora composta polos seguintes membros: Presidente/a: a concelleira de Igualdade, Desenvolvemento Económico e Turismo. Vogais: tres técnicos/as municipais, nomeados pola Presidencia, pertencentes a os grupos A1 e/ou A2. Actuará como secretaria da comisión a técnica responsable do Departamento de Comercio (con voz pero sen voto). Á vista da avaliación efectuada pola comisión, a Concelleira Delegada de Igualdade, Desenvolvemento Económico e Turismo formulará a proposta de resolución que se elevará á Xunta de Goberno Local.9.º. Resolución do órgano competente. O órgano competente para resolver será a Xunta de Goberno Local do Concello de Santiago. O procedemento resolverase no prazo máximo dun mes a partir da data límite de presentación de solicitudes. Transcorrido este prazo sen que recaia resolución expresa, a solicitude estenderase rexeitada por silencio administrativo.10.º. Recursos. As resolucións que se diten neste procedemento esgotan a vía administrativa e contra elas cabe interpor recurso contencioso-administrativo, no prazo de dous meses, ante o órgano competente da xurisdición contencioso-administrativa. Tamén poderá formularse, con carácter potestativo, recurso de reposición, no prazo dun mes, ante o mesmo órgano que ditara a resolución impugnada, consonte o disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015 de procedemento administrativo común das administracións públicas.11.º. Obrigas das persoas beneficiarias. &#9679; Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña no exercicio das súas funcións de fiscalización e control do destino das axudas. &#9679; Comunicar ao órgano concedinte, en canto se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada. &#9679; Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado, e poderán consistir na inclusión da imaxe institucional da entidade concedente, así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. &#9679; Proceder ao reintegro dos fondos percibidos nos supostos legalmente establecidos. &#9679; As restantes obrigas estabelecidas con carácter xeral na Lei 9/2007 de subvencións de Galicia e na Lei 38/2003 xeral de subvencións.12.º. Incompatibilidades. Esta axuda quedará suxeita ao réxime de axudas de minimis, polo que non poderán exceder os limites cuantitativos (200.000 € nun período de tres anos, agás para o sector do transporte por estrada que é de 100.000 €) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE n.º L379/5, do 28 de decembro). Esta axuda será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5.ª parágrafo 3.º e coa única excepción recollida no parágrafo seguinte. Para as actuacións subvencionables recollidas na liña A desta convocatoria, os comercios localizados no ámbito do Plan especial de rehabilitación da Cidade Histórica deberán concorrer necesariamente á convocatoria específica do programa “Localízate”, dirixido á mellora da accesibilidade e da eficiencia enerxética, á mellora da imaxe exterior e ao acondicionamento interior dos locais da Cidade Histórica de Santiago de Compostela, convocada polo Consorcio de Santiago para o ano 2018.13.º. Reintegro. Procederá a revogación das subvencións e axudas, así como o reintegro total ou parcial das cantidades percibidas e a esixencia dos xuros de mora que cumpran, nos casos e nos termos previstos no título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento.14.º. Modificación da resolución de concesión. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación.15.º. Entrada en vigor e vixencia. Estas bases entrarán en vigor ao día seguinte a súa publicación no Boletín Oficial da Provincia.16.º. Financiamento. A concesión das axudas previstas nesta convocatoria estará suxeita á existencia de crédito adecuado e suficiente nas seguintes aplicacións do orzamento 2018: – Liñas A e B: 25.000 € con cargo á aplicación 070 43100 77000. – Liña C: 15.000 €, con cargo á aplicación orzamentaria 010 33402 48901. Anexos dispoñibles na páxina web do departamento de Comercio: www.comercio. santiagodecompostela. gal ANEXO I: Modelo de solicitude ANEXO II: Clasificación do imposto de actividades económicas ANEXO III: Declaración responsable ANEXO IV: Xustificación da subvención Santiago de Compostela, 28 de maio de 2018. Asdo.: Marta Lois González Concelleira de Igualdade, Desenvolvemento económico e Turismo ANEXO 1 MODELO DE SOLICITUDE CONVOCATORIA DE AXUDAS PARA A MELLORA E INNOVACIÓN DO COMERCIO LOCAL ANUALIDADE 2018 1. DATOS DE IDENTIFICACIÓN DA PERSOA QUE SOLICITA DNI/NIF Nome e apelidos/razón social Enderezo completo Municipio Código postal Teléfono Correo electrónico Nome comercial do establecemento m 2 do establecemento 2. DATOS PARA NOTIFICACIÓNS DNI/NIF Nome e apelidos/razón social Enderezo completo Municipio Código postal Teléfono Correo electrónico 3. DOCUMENTACIÓN (marcar a que corresponde) &#10730; Alta no réxime de autónomos das persoas promotoras. &#10730; Escritura de constitución da sociedade mercantil. &#10730; Alta no IAE ou no censo de obrigados tributarios. &#10730; Tarxeta de identificación fiscal e documento de identidade. &#10730; Certificado bancario de titularidade de conta. &#10730; Certificado de estar ao corrente nos pagamentos coa Seguridade Social, &#10730; Certificado de estar ao corrente coa Axencia Estatal da Administración Tributaria &#10730; Certificado de estar ao corrente coa Xunta de Galicia. &#10730; Declaración responsable (modelo no anexo III) &#10730; Documentación acreditativa do número de traballadores da empresa (TC2). &#10730; Documentación acreditativa da inscrición rexistro de cooperativas, sociedades laborais ou empresas de inserción laboral. &#10730; Certificado de estar integrado nun centro comercial aberto ou asociación de comerciantes ou empresarios. &#10730; Memoria descritiva. &#10730; Anexo IV, “Xustificación de subvencións” xunto coas facturas e xustificantes de pagamento. Se algunha documentación consta xa en poder do Concello e non desexa presentala, deberá indicar a seguir os documentos de que se trata e identificar o expediente que corresponde. Neste caso, enténdese que manifesta expresamente que a documentación non tivo modificacións. Documento _________________________________ Expediente _________________ Documento _________________________________ Expediente _________________ EXPOÑO: – Que acepto as bases desta convocatoria de subvencións na súa integridade. – Que declaro, de xeito responsable, que os datos e documentos que achego son certos e auténticos. – Que me comprometo a comunicar calquera axuda que obteña de administracións públicas ou outros entes para este proxecto. – Que cumpro os requisitos para optar ás axudas previstas nesta convocatoria. SOLICITO: Unha subvención dentro da convocatoria de concorrencia competitiva para a mellora e innovación do comercio local, anualidade 2018, na(s) liña(s): Liña A: axudas para investimentos na adecuación física dos locais. Contía que solicita ____________ Liña B: axudas para investimentos en TIC e outras innovacións. Contía que solicita ____________ Liña C: axudas para gastos de comunicación realizada en lingua galega. Contía que solicita ____________ Santiago de Compostela,. de. de 2018. (Asinado pola persoa interesada) ALCALDÍA DO CONCELLO DE SANTIAGO DE COMPOSTELA _____________________________________________________________________________ Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO II EPÍGRAFES DO IAE SUBVENCIONABLES 641. Comercio polo miúdo de froitas, verduras, hortalizas e tubérculos.642. Comercio polo miúdo de carnes e miúdos; de produtos derivados cárnicos elaborados: de ovos, aves, coellos de granxa, caza; e de produtos derivados deles.643. Comercio polo miúdo de peixes e doutros produtos da pesca, da acuicultura e caracois.644. Comercio polo miúdo de pan, pastelaría, confeitaría e similares, e de leite e produtos lácteos.645. Comercio polo miúdo de viños e bebidas de todas as clases.647.1. Comercio polo miúdo de produtos alimenticios e de bebidas en establecementos con vendedor.647.2. Comercio polo miúdo de produtos alimenticios e de bebidas en réxime de autoservizo ou mixto en establecementos cuxa sala de vendas teña unha superficie inferior a 120 metros cadrados.647.3. Comercio polo miúdo de calquera clase de produtos alimenticios e bebidas en réxime de autoservizo ou mixto en superservizos, denominados así cando a superficie da súa sala de vendas estea comprendida entre 120 e 399 metros cadrados.651. Comercio polo miúdo de produtos téxtiles, confección, calzado, peles e artigos de coiro.652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración, e de produtos químicos.652.3. Comercio polo miúdo de produtos de perfumaría e cosmética, e de artigos para hixiene e aseo persoal.652.4. Comercio polo miúdo de plantas e herbas en herbolarios.653. Comercio polo miúdo de artigos para o equipamento do fogar e a construción.654.2. Comercio polo miúdo de accesorios e pezas de recambio para vehículos terrestres.654.5. Comercio polo miúdo de toda clase de maquinaria, salvo aparellos do fogar, de oficina, médicos, ortopédicos, ópticos e fotográficos.656. Comercio polo miúdo de bens usados tales como mobles, prendas e utensilios ordinarios de uso doméstico.657. Comercio polo miúdo de instrumentos musicais en xeral, así como dos seus accesorios.659.2. Comercio polo miúdo de mobles de oficina e máquinas e equipamentos de oficina.659.3. Comercio polo miúdo de aparellos e instrumentos médicos, ortopédicos, ópticos e fotográficos.659.4. Comercio polo miúdo de libros, xornais, artigos de papelaría e escritorio e artigos de debuxo e belas artes.659.5. Comercio polo miúdo de artigos de xoiaría, reloxaría, prataría e bixutaría.659.6. Comercio polo miúdo de xoguetes, artigos de deporte, roupa deportiva, de vestido, calzado e toucado, armas, cartucharía e artigos de pirotecnia.659.7. Comercio polo miúdo de sementes, fertilizantes, flores e plantas e pequenos animais.659.9. Comercio al por menor de otros productos no especificados en esta Agrupación, excepto los que deban clasificarse en el epígrafe 653.9. 661.3. Comercio polo miúdo en almacéns populares, entendendo por tales aqueles establecementos que ofrecen en seccións múltiples e venden en autoservizo ou en preselección unha variedade relativamente ampla e pouco profunda de bens de consumo, cunha gama de prezos baixa e un servizo reducido.662.2. Comercio polo miúdo de toda clase de artigos, incluíndo alimentación e bebidas, en establecementos distintos dos especificados no grupo 661 e na epígrafe 662.1. 691.1. Reparación de artigos eléctricos para o fogar.691.9. Reparación doutros bens de consumo N. C. O. P. ANEXO III DECLARACIÓN RESPONSABLE (nome) ________________________________________, con documento de identidade número ___________________, en nome e representación da empresa ______________________________________, con NIF _________________ e domicilio _______________________________________________________________ DECLARO: &#10730; Que a empresa está ao corrente nos pagamentos coa Seguridade Social coa Axencia Estatal da Administración Tributaria e coa Xunta de Galicia. (Só para gastos inferiores a 3.000 €) &#10730; Que a empresa non incorre en ningunha das prohibicións para ser beneficia de subvención públicas, recollidas nos apartados 2.º e 3.º do artigo 10 da Lei 9/2007 de subvencións de Galicia. &#10730; Que para o presente proxecto, se solicitaron e/ou obtiveron as axudas que se relacionan a seguir: Axuda Organismo Disposición reguladora Solicitada/concedida Ano Importe &#10730; Que para este proxecto non se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais. E para que así conste, asino en Santiago de Compostela, o ____ de _______________ de 2018. (Asinado pola persoa interesada) ANEXO IV XUSTIFICACIÓN DA SUBVENCIÓN (nome completo) _____________, como representante legal de: Entidade beneficiaria NIF CERTIFICO: 1.º. Que as accións para as que se concedeu a subvención, e que a seguir se detallan, foron realizadas na súa totalidade. Nome da actividade, programa, actuación: Liña A: Liña B: Liña C: Convocatoria: Datas de realización: Orzamento total das actuacións: Liña A: Liña B: Liña C: Importe que se xustifica: Liña A: Liña B: Liña C: 2.º. Que se xustifican os seguintes gastos, xerados nas actividades concretas que se subvencionan: Liñas A e B: N.º de factura Concepto Importe (sen IVE) Data de pagamento Importe total que se xustifica Liña C: N.º de factura Concepto Importe (sen IVE) Data de pagamento Importe total que se xustifica Que se achegan as facturas ou documentos substitutivos correspondentes a estes gastos, así como a xustificación do seu pagamento.3.º. Que as subvencións solicitadas ou concedidas por outras entidades para a realización da actividade subvencionada foron as seguintes: ENTIDADE CONCEDENTE IMPORTE Total 4.º. Que os restantes gastos xerados pola actividade subvencionada foron financiados con cargo a _______________. 5.º. Que o importe dos ingresos e subvencións concedidas non supera o importe total dos gastos xerados e todas as achegas se destinaron á actividade subvencionada. En Santiago de Compostela, o ___ de ______________ de _____ (Sinatura) Santiago de Compostela 28/5/2018 Daylo Merlo Bargach. Concelleira de Igualdade, desenvolvemento económico e turismo do Concello de Santiago de Compostela BASES DA CONVOCATORIA DE AXUDAS PARA MELLORA E INNOVACIÓN DO COMERCIO LOCAL. ANUALIDADE 2018 BDNS(Identif.):410958 BASES DA CONVOCATORIA DE AXUDAS PARA A MELLORA E INNOVACIÓN DO COMERCIO LOCAL. ANUALIDADE 2018 1.º. Obxecto. O obxecto destas bases é regular a concesión, en réxime de concorrencia competitiva, de axudas para a mellora e innovación do comercio local na anualidade 2018. Os obxectivos específicos destas axudas, que tratan de fomentar a cultura da innovación no comercio local como ferramenta fundamental para incrementar a súa competitividade empresarial, son: – Promover a implantación de tecnoloxías da información e da comunicación (TIC). – Mellorar as condicións físicas dos locais en cuestións relacionadas coa distribución e funcionalidade dos espazos, a accesibilidade, a sostibilidade e o atractivo comercial. – Dotar os establecementos do equipamento e a tecnoloxía que melloren a súa competitividade. – Implementar procesos de mellora comunicativa. – Incorporar ou ampliar o uso da lingua galega. A convocatoria inclúe tres liñas de subvención, compatibles entre si, coa salvidade que establece a base 12.ª desta convocatoria en relación cos establecementos situados no ámbito do Plan especial da Cidade Histórica: Liña A: axudas para investimentos na adecuación física dos locais Liña B: axudas para investimentos en TIC e outras innovacións. Liña C: axudas para gastos de comunicación realizada en lingua galega. Os gastos subvencionables aparecen relacionados na base cuarta desta convocatoria.2.º. Persoas beneficiarias. Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: – Que a súa actividade principal estea incluída nalgunha das agrupacións ou epígrafes correspondentes á clasificación do imposto de actividades económicas relacionadas no anexo II. – Os requisitos deben cumprise no momento da publicación desta convocatoria no BOP. – Que o local comercial sobre o que se realice o investimento ou gasto se atope no municipio de Santiago de Compostela.3.º. Gastos subvencionables. Con carácter xeral, consideraranse subvencionables os gastos e investimentos que, de xeito indubidable, respondan á natureza da actuación subvencionada, teñan como lugar de realización a sede de actividade comercial e sexan realizados e efectivamente pagados desde o 1 de xaneiro de 2018 ata a o 22 de outubro de 2018. Segundo o artigo 29.8.º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. Estas axudas teñen carácter finalista polo que o importe da subvención concedida non poderá ser empregado para outros fins. Esíxese un mínimo de 600 € (IVE excluído) en gastos xustificados para poder concorrer a esta convocatoria. Os gastos teñen que ser pagados por transferencia bancaria, talón bancario, domiciliación bancaria ou cargo en conta a través de tarxeta. Non se aceptan gastos pagados en efectivo. Detállanse a seguir o gastos subvencionbles en cada unha das liñas destas axudas: Liña A. Investimentos para a adecuación física dos locais a) Obras de reforma e/ou ampliación do local ocupado pola empresa. b) Mellora de illamentos, equipamentos e instalacións. c) Intervencións tales como substitución de ventas, adquisición/substitución de mobiliario e elementos de decoración, luminarias, intervencións en fachadas e instalación/substitución de letreiros e rótulos comerciais. Liña B. Investimentos en TIC e outras innovacións. a) Maquinaria e bens de equipo, incluídos os informáticos, relacionados coa actividade produtiva da empresa. Exclúense os ordenadores persoais. b) Periféricos e outros compoñentes (lectores de códigos de barras, caixóns portamoedas, impresoras de tickets, etc.). c) TPV integrados. d) Paquetes de software de xestión, organización ou comercialización empresarial e licencias precisas para a realización da actividade da empresa. e) Outros investimentos en innovacións, relacionados coa incorporación de novos procesos, métodos de comercialización ou de organización empresariais. Liña B. Gastos de comunicación, realizada en lingua galega a) Honorarios profesionais para o deseño ou actualización da imaxe corporativa, do seu desenvolvemento, aplicacións €. b) Honorarios profesionais para o deseño, redacción, programación ou xestión de calquera material comunicativo, físico ou virtual. c) Gastos relativos á produción e reprodución de materiais comunicativos, tanto en formato físico como virtual. d) Gastos de produción e organización de eventos comunicativos ou promocionais.4.º. Criterios de concesión. A avaliación das solicitudes realizarase mediante a aplicación dos criterios expostos a seguir. As liñas A e B avaliaranse conxuntamente. Liñas A e B: a) Contía do investimento realizado. Valoraranse con 1 punto os proxectos cuxo importe sexa igual ou inferior a 2.000 €, con 2 puntos os superiores a 2.000 e inferiores ou iguais a 5.000 e con 3 puntos os superiores a 5.000 €. Enténdense excluídos os impostos. b) Tamaño da empresa. Valorarase con 1 punto que a empresa non supere as cinco persoas traballadoras. Neste cómputo non se inclúe ás persoas promotoras. c) Forma xurídica da empresa. Valorarase con 1 punto que a empresa solicitante sexa unha cooperativa, sociedade laboral ou empresa de inserción laboral. d) Uso do galego no proceso empresarial. Valorarase cun máximo de 2 puntos o emprego do galego nos distintos ámbitos empresariais, tanto internos ou de xestión como externos ou relacionais. Terase en conta que a solicitude e documentación entregada estean redactadas en lingua galega así como que a páxina web do establecemento ou demais recursos promocionais ou publicitarios dispoñibles se expresen polo menos en lingua galega. Para estes efectos a persoa solicitante deberá indicar na memoria, para a súa comprobación, os enlaces de información correspondentes ou achegar materiais impresos. Outorgarase 0.5 puntos se a instancia e documentación entregadas están redactadas en lingua galega e 1.5 puntos se a páxina web do establecemento e demais materiais impresos publicitarios empregados polo mesmo se expresan na mesma lingua. e) Empregabilidade da muller. Valorarase con 1 punto que sexa muller a persoa titular da actividade. No caso de sociedades deberase acreditar que a muller ten unha participación superior ao 50%. f) Fomento do asociacionismo. Valorarase con 1 punto a pertenza a unha asociación de comerciantes ou empresarial. g) Tamaño do establecemento comercial. Valorarase con 1 punto que o local comercial non supere os 150 metros cadrados de superficie comercial destinada á exposición e venda. h) Emprego xuvenil. Valorarase con 1 punto que a persoa titular da actividade sexa unha moza ou mozo de ata 35 anos. No caso de sociedades deberase acreditar que a moza ou mozo ten unha participación superior ao 50%. i) Nova implantación. Concederase 1 punto cando o investimento se realice nun establecemento que iniciara a súa actividade no prazo do último ano, contado desde a data de publicación desta convocatoria no BOP. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e na mesma orde de prioridade: &#9642; Nova actividade. &#9642; Que sexa unha muller a persoa titular da actividade. &#9642; Que sexa unha moza ou mozo de ata 35 anos o titular da actividade. &#9642; O uso do galego. Liña C: 1. Definición de obxectivos e target. Outorgarase un máximo de 2 puntos aos proxectos que recollan explicitamente os obxectivos que persegue a acción de comunicación e definan de xeito preciso o público que pretenden alcanzar.2. Adecuación aos obxectivos. Os proxectos comunicativos poderán obter un máximo de 3 puntos en función da adecuación das accións que inclúan ao cumprimento dos obxectivos que propoñan.3. Coherencia comunicativa. Valorarase con 2 puntos a coherencia global da proposta e a súa relación coa imaxe corporativa ou de marca da empresa.4. Permanencia. Outorgaranse 3 puntos ás accións de carácter permanente, 2 puntos ás propostas que permanezan activas durante un ano e 1 punto ás campañas ou accións de tempada ou homologables.5. Uso de canles virtuais. Outorgaranse 2 puntos aos proxectos que inclúan canles virtuais para a súa difusión.6. Aproveitamento de recursos do patrimonio cultural material ou inmaterial. Poderán obter 1 punto os proxectos en cuxa formulación se teña en conta o patrimonio cultural.7. Integración no contexto local. Asignarase 1 punto aos proxectos que se interrelacionen co medio máis próximo (integración ou relación con outras liñas de acción do ámbito xeográfico, asociativo, cultural, económico etc.). 8. Calidade lingüística. Outorgaranse ata 2 puntos ao proxectos en función da calidade lingüística dos textos que inclúan.9. Calidade gráfica. Poderán outorgarse ata 2 puntos en función da calidade gráfica dos materiais.10. Profesionalización. Contarán con 1 punto os proxectos formulados por profesionais do deseño e a comunicación.11. Orzamento. Valoraranse con 1 punto os proxectos cuxo importe sexa igual ou inferior a 2.000 €, con 2 puntos os superiores a 2.000 e inferiores ou iguais a 5.000 e con 3 puntos os superiores a 5.000 €. Enténdense excluídos os impostos. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e coa seguinte orde de prioridade: &#9642; Calidade lingüística &#9642; Adecuación aos obxectivos propostos &#9642; Aproveitamento de recursos do patrimonio cultural material ou inmaterial.5.º. Contía da subvención. A este programa destínanse as seguintes partidas dos orzamentos do Concello de Santiago de Compostela correspondentes ao ano 2018: – Liñas A e B: 25.000 €. – Liña C: 15.000 €. O órgano competente, á vista das solicitudes presentadas e da proposta da comisión de valoración, decidirá o número de proxectos que se van subvencionar con cargo a cada un dos dous apartados anteriores. O importe da subvención será o de menor contía entre os dous seguintes: a) O calculado segundo a aplicación da seguinte fórmula: Importe da axuda ao proxecto (i) = (orzamento global da liña da convocatoria á que opta) x (puntuación obtida polo proxecto i)/ sumatorio das puntuacións obtidas por todos os proxectos con dereito a subvención na mesma liña. b) O 80% do importe total dos gastos xustificados do proxecto. En todo caso, a contía individualizada da subvención que se outorgue será como máximo de 5.000 € para as liñas A e B e doutros 5.000 para a liña C, por persoa beneficiaria (é dicir, 10.000 € como máximo para o conxunto das liñas, por persoa beneficiaria). En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver a persoa beneficiaria.6.º. Solicitudes e documentación.1. As solicitudes, segundo o modelo normalizado do anexo I, dirixiranse á Alcaldía do Concello de Santiago de Compostela e presentaranse no Rexistro Xeral do Concello (rúa do Presidente Salvador Allende, 4), ou por calquera dos medios previstos no artigo 16.4 da Lei 39/2015 de procedemento administrativo común das administracións públicas, que estean habilitados. Se a solicitude se presenta a través dun medio distinto do Rexistro Xeral do Concello de Santiago deberá enviarse, dentro do prazo límite de presentación de solicitudes, unha copia da instancia, debidamente presentada, ao enderezo de correo electrónico comercio@santiagodecompostela. gal.2. A solicitude deberá ir acompañada da seguinte documentación, por duplicado, e, cando menos, un orixinal ou fotocopia compulsada: &#9642; Alta no réxime de autónomos das persoas promotoras. &#9642; Escritura de constitución da sociedade mercantil, se é o caso. &#9642; Alta no IAE ou, en seu caso, da declaración de alta no censo de obrigados tributarios. &#9642; NIF da persoa física ou xurídica. E neste último caso, documento de identidade da persoa que posúa a representación da sociedade e documento que acredite esta representación. &#9642; Certificado bancario de titularidade de conta. &#9642; Certificados de estar ao corrente nos pagamentos coa Seguridade Social, Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Se o importe de gastos xustificados pola empresa é inferior a 3.000 € será suficiente con cubrir o apartado correspondente do modelo incluído no anexo III no que se declara responsablemente que a persoa está ao corrente con estas administracións. &#9642; Declaración responsable de (modelo no anexo III): – Todas as axudas solicitadas ou concedidas, durante os tres anos anteriores, polas administracións públicas competentes, por entes públicos, nacionais ou internacionais ou, de ser o caso, de que non se solicitaron nin obtiveron outras axudas ou subvencións. – Non estar incursa en ningunha das prohibicións para ser beneficiaria de axudas públicas das recollidas nos apartados 2.º e 3.º do artigo 10 da Lei 9/2007 de subvencións de Galicia. &#9642; Documentación acreditativa do número de traballadores da empresa (TC2) do mes anterior á presentación da solicitude ou, se é o caso, certificación da Seguridade Social de que non existen de traballadores. &#9642; De ser o caso, documentación acreditativa da inscrición da empresa no rexistro da Xunta de Galicia para cooperativas, sociedades laborais ou empresas de inserción laboral, se procede. De non achegar esta documentación, presumirase que a forma xurídica da persoa beneficiaria non responde a ningunha das categorías indicadas. A súa falta, polo tanto, non será obxecto de requirimento por parte do Concello. &#9642; Certificado expedido polo órgano competente de estar integrado nun centro comercial aberto ou asociación de comerciantes ou empresarios. Se non se achega este certificado, presumirase que a persoa interesada non forma parte de ningún ente asociativo, polo que a súa falta en ningún caso será obxecto de requirimento. &#9642; Memoria descritiva do investimento ou do gasto realizado na que conste o orzamento debidamente desagregado por conceptos, de acordo coas previsión da base 3. A memoria deberá conter todos os datos que permitan a súa valoración consonte os criterios establecidos na base 4. Cando o importe do gasto subvencionable sexa igual ou superior á contía de 15.000 €, no suposto de subministración ou prestación de servizos, ou de 40.000 €, no caso de obras, a persoa beneficiaria deberá solicitar como mínimo tres ofertas de diferentes provedores con carácter previo á contratación do compromiso, salvo que polas especiais características dos gastos subvencionables non exista no mercado suficiente número de entidades que os subministren ou presten, ou salvo que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase consonte os criterios de eficiencia e economía, e deberá xustificarse expresamente a elección cando non recaia na proposta económica máis vantaxosa. &#9642; Anexo IV, “Xustificación de subvencións”, debidamente cuberto e asinado pola persoa que represente legalmente a entidade beneficiaria. Xunto a este anexo achegaranse as facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos custes, en relación nominativa, agrupadas por accións realizadas, segundo corresponda. Deberán achegarse os comprobantes de pagamento (con selo do banco orixinal) mediante transferencia bancaria e/ou domiciliación do gasto en conta corrente. Non se admitirán orzamentos ou facturas proforma.3. Se a solicitude non reúne os requisitos previstos nos puntos anteriores, requirirase á persoa interesada para que no prazo de dez días corrixa a falta ou achegue os documentos preceptivos. De non o facer, entenderase que desiste do seu pedimento e ditarse unha resolución neste sentido nos termos previstos no artigo 21 da Lei 39/2015 de procedemento administrativo común.7.º. Prazo de presentación de solicitudes. O prazo xeral de presentación de solicitudes iníciase ao día seguinte da publicación desta convocatoria no boletín oficial da provincia da Coruña e rematará o 22 de outubro de 2018. O envío das bases ao BOP farase a través da Base de Datos Nacional de Subvencións. Coa solicitude, segundo a base 6.ª, deberá xa achegarse a documentación que xustifique que se realizou o investimento ou o gasto, polo que o prazo de xustificación coincide co de presentación de solicitudes.8.º. Instrución do procedemento. Recibidas as solicitudes, o Departamento de Comercio da Concellería de Igualdade, Desenvolvemento Económico e Turismo levará a cabo a instrución do procedemento. Esta realizará de oficio cantas actuacións considere necesarias para determinar, coñecer e comprobar os datos en virtude dos que se deba formular a proposta de resolución. A avaliación das solicitudes, consonte os criterios de valoración establecidos na base 3.ª, será realizada por unha comisión avaliadora composta polos seguintes membros: Presidente/a: a concelleira de Igualdade, Desenvolvemento Económico e Turismo. Vogais: tres técnicos/as municipais, nomeados pola Presidencia, pertencentes a os grupos A1 e/ou A2. Actuará como secretaria da comisión a técnica responsable do Departamento de Comercio (con voz pero sen voto). Á vista da avaliación efectuada pola comisión, a Concelleira Delegada de Igualdade, Desenvolvemento Económico e Turismo formulará a proposta de resolución que se elevará á Xunta de Goberno Local.9.º. Resolución do órgano competente. O órgano competente para resolver será a Xunta de Goberno Local do Concello de Santiago. O procedemento resolverase no prazo máximo dun mes a partir da data límite de presentación de solicitudes. Transcorrido este prazo sen que recaia resolución expresa, a solicitude estenderase rexeitada por silencio administrativo.10.º. Recursos. As resolucións que se diten neste procedemento esgotan a vía administrativa e contra elas cabe interpor recurso contencioso-administrativo, no prazo de dous meses, ante o órgano competente da xurisdición contencioso-administrativa. Tamén poderá formularse, con carácter potestativo, recurso de reposición, no prazo dun mes, ante o mesmo órgano que ditara a resolución impugnada, consonte o disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015 de procedemento administrativo común das administracións públicas.11.º. Obrigas das persoas beneficiarias. &#9679; Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña no exercicio das súas funcións de fiscalización e control do destino das axudas. &#9679; Comunicar ao órgano concedinte, en canto se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada. &#9679; Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado, e poderán consistir na inclusión da imaxe institucional da entidade concedente, así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. &#9679; Proceder ao reintegro dos fondos percibidos nos supostos legalmente establecidos. &#9679; As restantes obrigas estabelecidas con carácter xeral na Lei 9/2007 de subvencións de Galicia e na Lei 38/2003 xeral de subvencións.12.º. Incompatibilidades. Esta axuda quedará suxeita ao réxime de axudas de minimis, polo que non poderán exceder os limites cuantitativos (200.000 € nun período de tres anos, agás para o sector do transporte por estrada que é de 100.000 €) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE n.º L379/5, do 28 de decembro). Esta axuda será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5.ª parágrafo 3.º e coa única excepción recollida no parágrafo seguinte. Para as actuacións subvencionables recollidas na liña A desta convocatoria, os comercios localizados no ámbito do Plan especial de rehabilitación da Cidade Histórica deberán concorrer necesariamente á convocatoria específica do programa “Localízate”, dirixido á mellora da accesibilidade e da eficiencia enerxética, á mellora da imaxe exterior e ao acondicionamento interior dos locais da Cidade Histórica de Santiago de Compostela, convocada polo Consorcio de Santiago para o ano 2018.13.º. Reintegro. Procederá a revogación das subvencións e axudas, así como o reintegro total ou parcial das cantidades percibidas e a esixencia dos xuros de mora que cumpran, nos casos e nos termos previstos no título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento.14.º. Modificación da resolución de concesión. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación.15.º. Entrada en vigor e vixencia. Estas bases entrarán en vigor ao día seguinte a súa publicación no Boletín Oficial da Provincia.16.º. Financiamento. A concesión das axudas previstas nesta convocatoria estará suxeita á existencia de crédito adecuado e suficiente nas seguintes aplicacións do orzamento 2018: – Liñas A e B: 25.000 € con cargo á aplicación 070 43100 77000. – Liña C: 15.000 €, con cargo á aplicación orzamentaria 010 33402 48901. Anexos dispoñibles na páxina web do departamento de Comercio: www.comercio. santiagodecompostela. gal ANEXO I: Modelo de solicitude ANEXO II: Clasificación do imposto de actividades económicas ANEXO III: Declaración responsable ANEXO IV: Xustificación da subvención Santiago de Compostela, 28 de maio de 2018. Asdo.: Marta Lois González Concelleira de Igualdade, Desenvolvemento económico e Turismo ANEXO 1 MODELO DE SOLICITUDE CONVOCATORIA DE AXUDAS PARA A MELLORA E INNOVACIÓN DO COMERCIO LOCAL ANUALIDADE 2018 1. DATOS DE IDENTIFICACIÓN DA PERSOA QUE SOLICITA DNI/NIF Nome e apelidos/razón social Enderezo completo Municipio Código postal Teléfono Correo electrónico Nome comercial do establecemento m 2 do establecemento 2. DATOS PARA NOTIFICACIÓNS DNI/NIF Nome e apelidos/razón social Enderezo completo Municipio Código postal Teléfono Correo electrónico 3. DOCUMENTACIÓN (marcar a que corresponde) &#10730; Alta no réxime de autónomos das persoas promotoras. &#10730; Escritura de constitución da sociedade mercantil. &#10730; Alta no IAE ou no censo de obrigados tributarios. &#10730; Tarxeta de identificación fiscal e documento de identidade. &#10730; Certificado bancario de titularidade de conta. &#10730; Certificado de estar ao corrente nos pagamentos coa Seguridade Social, &#10730; Certificado de estar ao corrente coa Axencia Estatal da Administración Tributaria &#10730; Certificado de estar ao corrente coa Xunta de Galicia. &#10730; Declaración responsable (modelo no anexo III) &#10730; Documentación acreditativa do número de traballadores da empresa (TC2). &#10730; Documentación acreditativa da inscrición rexistro de cooperativas, sociedades laborais ou empresas de inserción laboral. &#10730; Certificado de estar integrado nun centro comercial aberto ou asociación de comerciantes ou empresarios. &#10730; Memoria descritiva. &#10730; Anexo IV, “Xustificación de subvencións” xunto coas facturas e xustificantes de pagamento. Se algunha documentación consta xa en poder do Concello e non desexa presentala, deberá indicar a seguir os documentos de que se trata e identificar o expediente que corresponde. Neste caso, enténdese que manifesta expresamente que a documentación non tivo modificacións. Documento _________________________________ Expediente _________________ Documento _________________________________ Expediente _________________ EXPOÑO: – Que acepto as bases desta convocatoria de subvencións na súa integridade. – Que declaro, de xeito responsable, que os datos e documentos que achego son certos e auténticos. – Que me comprometo a comunicar calquera axuda que obteña de administracións públicas ou outros entes para este proxecto. – Que cumpro os requisitos para optar ás axudas previstas nesta convocatoria. SOLICITO: Unha subvención dentro da convocatoria de concorrencia competitiva para a mellora e innovación do comercio local, anualidade 2018, na(s) liña(s): Liña A: axudas para investimentos na adecuación física dos locais. Contía que solicita ____________ Liña B: axudas para investimentos en TIC e outras innovacións. Contía que solicita ____________ Liña C: axudas para gastos de comunicación realizada en lingua galega. Contía que solicita ____________ Santiago de Compostela,. de. de 2018. (Asinado pola persoa interesada) ALCALDÍA DO CONCELLO DE SANTIAGO DE COMPOSTELA _____________________________________________________________________________ Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO II EPÍGRAFES DO IAE SUBVENCIONABLES 641. Comercio polo miúdo de froitas, verduras, hortalizas e tubérculos.642. Comercio polo miúdo de carnes e miúdos; de produtos derivados cárnicos elaborados: de ovos, aves, coellos de granxa, caza; e de produtos derivados deles.643. Comercio polo miúdo de peixes e doutros produtos da pesca, da acuicultura e caracois.644. Comercio polo miúdo de pan, pastelaría, confeitaría e similares, e de leite e produtos lácteos.645. Comercio polo miúdo de viños e bebidas de todas as clases.647.1. Comercio polo miúdo de produtos alimenticios e de bebidas en establecementos con vendedor.647.2. Comercio polo miúdo de produtos alimenticios e de bebidas en réxime de autoservizo ou mixto en establecementos cuxa sala de vendas teña unha superficie inferior a 120 metros cadrados.647.3. Comercio polo miúdo de calquera clase de produtos alimenticios e bebidas en réxime de autoservizo ou mixto en superservizos, denominados así cando a superficie da súa sala de vendas estea comprendida entre 120 e 399 metros cadrados.651. Comercio polo miúdo de produtos téxtiles, confección, calzado, peles e artigos de coiro.652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración, e de produtos químicos.652.3. Comercio polo miúdo de produtos de perfumaría e cosmética, e de artigos para hixiene e aseo persoal.652.4. Comercio polo miúdo de plantas e herbas en herbolarios.653. Comercio polo miúdo de artigos para o equipamento do fogar e a construción.654.2. Comercio polo miúdo de accesorios e pezas de recambio para vehículos terrestres.654.5. Comercio polo miúdo de toda clase de maquinaria, salvo aparellos do fogar, de oficina, médicos, ortopédicos, ópticos e fotográficos.656. Comercio polo miúdo de bens usados tales como mobles, prendas e utensilios ordinarios de uso doméstico.657. Comercio polo miúdo de instrumentos musicais en xeral, así como dos seus accesorios.659.2. Comercio polo miúdo de mobles de oficina e máquinas e equipamentos de oficina.659.3. Comercio polo miúdo de aparellos e instrumentos médicos, ortopédicos, ópticos e fotográficos.659.4. Comercio polo miúdo de libros, xornais, artigos de papelaría e escritorio e artigos de debuxo e belas artes.659.5. Comercio polo miúdo de artigos de xoiaría, reloxaría, prataría e bixutaría.659.6. Comercio polo miúdo de xoguetes, artigos de deporte, roupa deportiva, de vestido, calzado e toucado, armas, cartucharía e artigos de pirotecnia.659.7. Comercio polo miúdo de sementes, fertilizantes, flores e plantas e pequenos animais.659.9. Comercio al por menor de otros productos no especificados en esta Agrupación, excepto los que deban clasificarse en el epígrafe 653.9. 661.3. Comercio polo miúdo en almacéns populares, entendendo por tales aqueles establecementos que ofrecen en seccións múltiples e venden en autoservizo ou en preselección unha variedade relativamente ampla e pouco profunda de bens de consumo, cunha gama de prezos baixa e un servizo reducido.662.2. Comercio polo miúdo de toda clase de artigos, incluíndo alimentación e bebidas, en establecementos distintos dos especificados no grupo 661 e na epígrafe 662.1. 691.1. Reparación de artigos eléctricos para o fogar 691.9. Reparación doutros bens de consumo N. C. O. P. ANEXO III DECLARACIÓN RESPONSABLE (nome) ________________________________________, con documento de identidade número ___________________, en nome e representación da empresa ______________________________________, con NIF _________________ e domicilio _______________________________________________________________ DECLARO: &#10730; Que a empresa está ao corrente nos pagamentos coa Seguridade Social coa Axencia Estatal da Administración Tributaria e coa Xunta de Galicia. (Só para gastos inferiores a 3.000 €) &#10730; Que a empresa non incorre en ningunha das prohibicións para ser beneficia de subvención públicas, recollidas nos apartados 2.º e 3.º do artigo 10 da Lei 9/2007 de subvencións de Galicia. &#10730; Que para o presente proxecto, se solicitaron e/ou obtiveron as axudas que se relacionan a seguir: Axuda Organismo Disposición reguladora Solicitada/concedida Ano Importe &#10730; Que para este proxecto non se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais. E para que así conste, asino en Santiago de Compostela, o ____ de _______________ de 2018. (Asinado pola persoa interesada) ANEXO IV XUSTIFICACIÓN DA SUBVENCIÓN (nome completo) _____________, como representante legal de: Entidade beneficiaria NIF CERTIFICO: 1.º. Que as accións para as que se concedeu a subvención, e que a seguir se detallan, foron realizadas na súa totalidade Nome da actividade, programa, actuación: Liña A: Liña B: Liña C: Convocatoria: Datas de realización: Orzamento total das actuacións: Liña A: Liña B: Liña C: Importe que se xustifica: Liña A: Liña B: Liña C: 2.º. Que se xustifican os seguintes gastos, xerados nas actividades concretas que se subvencionan: Liñas A e B: N.º de factura Concepto Importe (sen IVE) Data de pagamento Importe total que se xustifica Liña C: N.º de factura Concepto Importe (sen IVE) Data de pagamento Importe total que se xustifica Que se achegan as facturas ou documentos substitutivos correspondentes a estes gastos, así como a xustificación do seu pagamento.3.º. Que as subvencións solicitadas ou concedidas por outras entidades para a realización da actividade subvencionada foron as seguintes: ENTIDADE CONCEDENTE IMPORTE Total 4.º. Que os restantes gastos xerados pola actividade subvencionada foron financiados con cargo a _______________. 5.º. Que o importe dos ingresos e subvencións concedidas non supera o importe total dos gastos xerados e todas as achegas se destinaron á actividade subvencionada. En Santiago de Compostela, o ___ de ______________ de _____ (Sinatura) Santiago de Compostela 28/5/2018 Daylo Merlo Bargach. Concelleira de Igualdade, desenvolvemento económico e turismo do Concello de Santiago de Compostela